cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.341
title: การยอมรับเทคโนโลยีที่มีผลต่อความตั้งใจใช้บริการซื้อก่อนจ่ายทีหลังของผู้ใช้เจเนอเรชั่นวายในประเทศไทย

description: ปัจจุบันเทคโนโลยีได้มีส่วนช่วยในการพัฒนารูปแบบการชำระเงินให้มีความหลากหลาย และผู้ให้บริการต่างก็เร่งพัฒนารูปแบบการชำระเงินเพื่อเป็นประโยชน์ต่อทั้งผู้ซื้อและผู้ขาย บริการซื้อก่อนจ่ายทีหลังจึงเป็นอีกทางเลือกหนึ่งที่น่าสนใจ โดยผู้ใช้บริการสามารถซื้อสินค้า/บริการก่อนและผ่อนชำระเป็นงวดได้ ปัจจุบันในประเทศไทยมีผู้ให้บริการซื้อก่อนจ่ายทีหลังอยู่หลายราย เช่น Atome, Pace, และ SPayLater ดังนั้น จึงเป็นเรื่องสำคัญที่ผู้ใช้ต้องพิจารณาก่อนจะตัดสินใจหันมาใช้บริการ PayLater การศึกษาวิจัยครั้งนี้จัดทำขึ้นเพื่อศึกษาปัจจัยที่มีผลต่อความตั้งใจใช้บริการซื้อก่อนจ่ายทีหลังของผู้ใช้เจเนอเรชั่นวาย ในประเทศไทย โดยใช้แบบจำลองการยอมรับเทคโนโลยีและประยุกต์ตัวแปรการรับรู้ความเสี่ยงเพื่อขยายองค์ความรู้ เป็นการวิจัยเชิงปริมาณและได้รับคำตอบจากผู้ตอบแบบสอบถาม 338 คน ผ่านแบบสอบถามออนไลน์การศึกษาพบว่าการรับรู้ประโยชน์ในการใช้งาน และการรับรู้ความง่ายในการใช้งานมีผลเชิงบวกต่อความไว้ใจในบริการ ความไว้ใจในบริการมีผลเชิงบวกต่อความตั้งใจใช้บริการ ในขณะที่การรับรู้ความเสี่ยงไม่มีต่อความตั้งใจใช้บริการซื้อก่อนจ่ายทีหลัง
DOI: 10.14457/tu.the.2022.342
title: แผนธุรกิจไอศกรีมนมจากพืช

description: ธุรกิจอาหารจากพืช หรือ Plant-based food มีอัตราการเติบโตเพิ่มขึ้นในหลายประเทศทั่วโลก รวมถึงในประเทศไทย เนื่องจากกระแสรักสุขภาพของผู้บริโภคในปัจจุบันที่ให้ความสำคัญกับสุขภาพ มีความตระหนักรู้ในเรื่องผลกระทบต่อสิ่งแวดล้อมและความยั่งยืน ประกอบกับช่วงสถานการณ์การแพร่ระบาดของโรคติดเชื้อไวรัสโคโรนา (COVID-19) ที่ทำให้ผู้บริโภคหันมาใส่ใจกับสิ่งที่บริโภคมากขึ้น จึงทำให้กระแสใส่ใจสุขภาพได้รับความสำคัญจากสังคม และส่งผลให้ธุรกิจอาหารจากพืชได้รับความนิยมเพิ่มสูงขึ้น โดยอาหารจากพืชหรือแหล่งโปรตีนที่มาจากพืชนั้น สามารถแบ่งออกเป็น 4 ประเภท คือ 1) Plant-based Meat คือ เนื้อสัตว์ที่ทำมาจากพืช 2) Plant-based Milk & Dairy คือ นมและผลิตภัณฑ์จากนมที่ได้จากถั่วหรือธัญพืชต่างๆ 3) Plant-based Meal คือ อาหารปรุงสำเร็จจากพืช และ 4) Plant-based Egg คือ ไข่ที่ทำมาจากพืช ไอศกรีมนมจากพืชแบรนด์ MONAE เป็นธุรกิจอาหารจากพืชประเภทนมและผลิตภัณฑ์จากนมที่ได้จากถั่วหรือธัญพืช (Plant-based Milk & Dairy) โดยสกัดมาจากเม็ดมะม่วงหิมพานต์ที่ยังคงให้รสชาติที่อร่อยเหมือนกับการได้บริโภคไอศกรีมทั่วไปและมีประโยชน์ต่อสุขภาพ โดยจัดจำหน่ายที่ราคา 65 บาท เป็นราคาที่ผู้บริโภคสามารถเข้าถึงได้มากที่สุดในตลาดไอศกรีมนมจากพืช เนื่องจากมีราคาต่ำที่สุดในตลาด กลยุทธ์ทางการตลาด มีกลุ่มเป้าหมายหลัก คือ กลุ่มคนรุ่นใหม่ที่หันมาใส่ใจสุขภาพ และกลุ่มเป้าหมายรอง คือ กลุ่มคนที่บริโภคไอศกรีมทั่วไป โดยในช่วงแรกของการทำการตลาดจะเน้นไปที่การสร้างการรับรู้ให้กับสินค้าและแบรนด์ โดยวางแผนการตลาดทั้งทางออฟไลน์และออนไลน์ เช่น การนำเสนอผ่านสื่อสังคมออนไลน์ต่างๆ การเข้าร่วมกิจกรรมขายสินค้าตามเทศกาลงานอาหาร เป็นต้น และหลังจากนั้นจะมีการทำโปรโมชันเพื่อดึงดูดและเร่งให้เกิดการตัดสินใจซื้อ และทำ CRM (Customer relationship management) เพื่อรักษาฐานลูกค้าไว้ โดยจะจัดให้มีกิจกรรมต่างๆ ร่วมกัน เพื่อให้เกิด Customer engagement เกิดความประทับใจและการบอกต่อให้ลูกค้ารายใหม่ๆ เข้ามาซื้อสินค้ามากขึ้น กลยุทธ์ด้านการปฏิบัติการ ดำเนินการผลิตโดยใช้บริษัทรับจ้างผลิต OEM (Original Equipment Manufacturer) ที่มีประสบการณ์และความเชี่ยวชาญในการผลิตไอศกรีม และมีมาตรฐานการผลิตที่ครบถ้วนตามที่กฎหมายกำหนด โดยมีการใช้วัตถุดิบหลักจากเกษตรกรเพื่อส่งเสริมชุมชน และร่วมมือกับบริษัท OEM เพื่อให้ประหยัดต้นทุน สำหรับวัตถุดิบที่เป็นความลับจะถูกจัดเตรียมโดยบริษัทเองกลยุทธ์ด้านการเงิน ทางธุรกิจใช้เงินลงทุนในการเริ่มต้นกิจการทั้งหมด 2,000,000 บาท จากแหล่งเงินทุนส่วนของเจ้าของทั้งหมด หรือคิดเป็นสัดส่วน 100% ของโครงสร้างเงินทุน โดยมีต้นทุนของเงินทุน (WACC) อยู่ที่ 17.12% มีมูลค่าปัจจุบันสุทธิ (NPV) เท่ากับ 9,913,603 บาท อัตราผลตอบแทนภายในกิจการ (IRR) ที่ 77.64% และมีระยะเวลาในการคืนทุนภายใน 2 ปี 7 เดือน ดังนั้น เมื่อพิจารณาจากการประมาณการต่างๆ พบว่าแผนธุรกิจนี้มีความเป็นไปได้ และคาดว่าจะสามารถสร้างผลตอบแทนได้เป็นอย่างดี
DOI: 10.14457/tu.the.2022.344
title: ความสัมพันธ์ระหว่างอัตราส่วนทางการเงินกับผลตอบแทนจากหลักทรัพย์ในช่วงที่ธนาคารกลางสหรัฐอเมริกาปรับเพิ่มขึ้นดอกเบี้ย

description: งานวิจัยศึกษาหาความสัมพันธ์ของอัตราส่วนทางการเงิน กับผลตอบแทนจากหลักทรัพย์ โดยเป็นการศึกษาวิเคราะห์หลักทรัพย์ใน SET100 ของปี 2559 เก็บข้อมูลรายไตรมาสจากไตรมาสที่ 1 ของปี 2559 จนถึงไตรมาสที่ 2 ของปี 2562 ซึ่งเป็นช่วงที่ธนาคารกลางของสหรัฐอเมริกาปรับเพิ่มอัตราดอกเบี้ย รวมทั้งสิ้น 14 ไตรมาส โดยศึกษาอัตราส่วนทางการเงิน 12 อัตราส่วน คือ อัตราส่วนทุนหมุนเวียน อัตราส่วนทุนหมุนเวียนเร็ว ระยะเวลาเก็บหนี้เฉลี่ย ระยะเวลาขายสินค้า อัตราส่วนหนี้สินต่อสินทรัพย์ อัตราส่วนหนี้สินต่อส่วนของผู้ถือหุ้น อัตราส่วนแสดงความสามารถในการชำระดอกเบี้ย อัตรากำไรขั้นต้น อัตรากำไรจากการดำเนินงาน อัตรากำไรสุทธิ อัตราผลตอบแทนต่อสินทรัพย์ อัตราผลตอบแทนต่อส่วนของผู้ถือหุ้น ผลการศึกษาพบว่า อัตราผลตอบแทนจากหลักทรัพย์มีความสัมพันธ์อย่างมีนัยสำคัญทางสถิติกับอัตราส่วนทุนหมุนเวียนเร็ว อัตราส่วนหนี้สินต่อสินทรัพย์อัตรากำไรจากการดำเนินงาน อัตราผลตอบแทนต่อส่วนของผู้ถือหุ้น โดยมีความสัมพันธ์ในทิศทางเดียวกันกับทั้ง 4 อัตราส่วนทางการเงิน ขณะที่ระยะเวลาการเก็บหนี้เฉลี่ย ระยะเวลาในการขายสินค้า อัตราส่วนแสดงความสามารถในการชำระดอกเบี้ย อัตราส่วนกำไรขั้นต้น ไม่ได้ส่งผลอย่างมีนัยสำคัญทางสถิติกับผลตอบแทนจากหลักทรัพย์
DOI: 10.34863/3tms-hn27
title: Dataset: Real-space imaging of periodic nanotextures in thin films via phasing of diffraction data
DOI: 10.14457/tu.the.2022.345
title: แผนธุรกิจเครื่องดื่มมอลต์ไม่มีแอลกอฮอล์ที่ใช้วัตถุดิบจากธรรมชาติและรับผิดชอบต่อสังคม

description: จากแนวโน้มเติบของเครื่องดื่มมอลต์ไม่มีแอลกอฮอล์ทั้งในประเทศและต่างประเทศที่เกิดจากกระแสรักสุขภาพ รวมทั้งกระแส Sorber Curious และ Mindful drinking ซึ่งเป็นกระแสที่เกี่ยวกับการดื่มเครื่องดื่มที่ปราศจากแอลกอฮอล์และเป็นการดื่มแบบรับผิดชอบต่อสังคมที่ปัจจุบันผู้บริโภคให้ความสำคัญอย่างแพร่หลายในวงกว้างมากขึ้น รวมทั้งพฤติกรรมของผู้บริโภคที่หันมาใส่ใจและตระหนักถึงความยั่งยืนทั้งในด้านของสิ่งแวดล้อม ด้านสังคมในส่วนของการพัฒนาสังคมชุมชน จึงเป็นที่มาของเครื่องดื่มมอลต์ไม่มีแอลกอฮอล์ ภายใต้แบรนด์ K-OS ที่เป็นแบรนด์เครื่องดื่มที่เติมความสนุก ความสุขให้แก่ผู้บริโภค และมุ่งเน้นคุณภาพของแหล่งวัตถุดิบจากธรรมชาติ 100% และรับผิดชอบต่อสังคมเพื่อเป็นการเสริมสร้างอาชีพให้กับชุมชนหรือเกษตรกร ซึ่งนำไปสู่รากฐานในการเติบโตอย่างยั่งยืนขององค์กรหลังจากที่ได้ทำการวิจัยตลาดและสำรวจความต้องการของผู้บริโภคจากแบบสอบถามออนไลน์จำนวน 151 คน ทุกเพศที่มีอายุระหว่าง 20-50 ปี กลุ่มตัวอย่างส่วนใหญ่จะให้ความสำคัญกับความสะดวกในการซื้อมากที่สุด รองลงมาคือ การมีแคลอรีต่ำหรือน้ำตาลต่ำ และสุดท้ายคือราคาที่เหมาะสมกับคุณภาพ อย่างไรก็ตามยังพบว่า กลุ่มตัวอย่าง 51% ที่ยังไม่เคยลองทานผลิตภัณฑ์ประเภทนี้ในท้องตลาด จากผลการวิจัยตลาดข้างต้นนั้น จึงได้วางแผนกลยุทธ์ทางการตลาด โดยวางตำแหน่งผลิตภัณฑ์ที่มีความโดดเด่นกว่าคู่แข่งทางตรงอย่าง Hite Heineken Oettinger Bavaria และ Paulaner Weissbier ทั้งในด้านของความหลากหลายในรสชาติและปริมาณแคลอรีและน้ำตาล เพื่อตอบสนองความต้องการของกลุ่มเป้าหมายทั้ง 3 กลุ่ม คือ กลุ่มคนที่ดื่มเบียร์ที่มีแอลกอฮอล์เป็นปกติแต่ไม่ได้อยากเมา กลุ่มที่ชอบรสชาติของเบียร์ แต่มีข้อจำกัดด้านสุขภาพหรือโรคประจำตัว และกลุ่มสุดท้ายคือ กลุ่มคนที่รักสุขภาพ โดยเน้นทำการตลาดด้วยการสื่อสารผ่าน Social Media การทำ SEO&SEM การทำ Event marketing การทำป้ายโฆษณาเพื่อเร่งการรับรู้ของผลิตภัณฑ์ผลิตภัณฑ์เครื่องดื่มมอลต์ไม่มีแอลกอฮอล์แบรนด์ K-OS มีจุดเด่นคือการใส่วิตามินซี และการใช้ Probiotic yeast ซึ่งเป็นจุลินทรีย์ที่ดีต่อลำไส้ที่ใช้ในกระบวนการหมัก การใช้สารแต่งกลิ่นและวัตถุดิบจากธรรมชาติ 100% การมีกระบวนการผลิตที่รับผิดชอบต่อสังคมตั้งแต่ต้นน้ำยันปลายน้ำ เพื่อเป็นการเพิ่มมูลค่าให้กับตัวผลิตภัณฑ์และตอบสนองความต้องการของผู้บริโภค โดยผลิตภัณฑ์เป็นรูปแบบของขวดและกระป๋องขนาด 350 มิลลิลิตร และจำหน่ายในราคา 49 บาท โดยวางขายทั้งรูปแบบออนไลน์และออฟไลน์เพื่อให้ผู้บริโภคเข้าถึงให้มากที่สุดจากการวิเคราะห์ด้านการเงินในสถานการณ์ปกติพบว่า มูลค่าปัจจุบันสุทธิ (NPV) ของกิจการเป็นบวกอยู่ที่ 26,656,134 บาท โดยใช้อัตราคิดลดจากอัตราต้นทุนทางการเงินถัวเฉลี่ยถ่วงน้ำหนัก (WACC) ที่ 20.01% ต่อปี และให้อัตราผลตอบแทนจากการลงทุน (IRR) เท่ากับ 81.57% ซึ่งมีค่ามากกว่าค่า WACC ที่คำนวณจากกระแสเงินสดอิสระ (FCF) สะสมในแต่ละปี ทั้งยังสามารถคำนวณระยะเวลาคืนทุนของแผนธุรกิจนี้ได้ เท่ากับ 3.2 ปี แสดงให้เห็นว่าโครงการนี้สามารถลงทุนได้และมีโอกาสต่อยอดเพื่อขยายกิจการได้ในอนาคต
DOI: 10.14457/tu.the.2022.346
title: ความอยู่ดีมีสุขและความตั้งใจอยู่กับองค์การของพนักงานในธุรกิจอีคอมเมิร์ซ

description: งานวิจัยฉบับนี้มีวัตถุประสงค์เพื่อศึกษาเพื่อ 1) เพื่อศึกษาระดับความอยู่ดีมีสุขของพนักงานที่ทำงานในธุรกิจอีคอมเมิร์ซ 2) เพื่อศึกษาระดับความตั้งใจอยูกับองค์การของพนักงานที่ทำงานในธุรกิจอีคอมเมิร์ซ 3) เพื่อศึกษาปัจจัยด้านความอยู่ดีมีสุขของพนักงาน ที่ส่งผลต่อความตั้งใจอยู่กับองค์การของพนักงานในธุรกิจอีคอมเมิร์ซ โดยการวิจัยเป็นเชิงปริมาณโดยมีกลุ่มตัวอย่างที่ใช้ในการเก็บข้อมูลคือ ธุรกิจอีคอมเมิร์ซ ในเขตกรุงเทพมหานคร จำนวน 400 คน โดยใช้แบบสอบถาม และวิธีวิเคราะห์การถดถอยพหุคูณผลการวิจัยพบว่า ผู้ตอบแบบสอบถามมีระดับความอยู่ดีมีสุขของพนักงานโดยรวมอยู่ในคะแนนระดับสูง เมื่อพิจารณาความอยู่ดีมีสุขของพนักงานเป็นรายด้าน พบว่าผู้ตอบแบบสอบถามมีระดับความอยู่ดีมีสุขของพนักงานด้านความอยู่ดีมีสุขทางสภาพแวดล้อมอยู่ในระดับสูง รองลงมาคือด้านความอยู่ดีมีสุขด้านสังคม ด้านความอยู่ดีมีสุขด้านจิตใจระดับสูง ความอยู่ดีมีสุขด้านการเงินระดับสูง และ ความอยู่ดีมีสุขด้านอาชีพการงาน ตามลำดับ มีระดับความตั้งใจอยู่กับองค์การโดยรวมอยู่ ที่คะแนนระดับสูง พบว่า ปัจจัยความอยู่ดีมีสุขของพนักงาน คือ 1) ด้านความอยู่ดีมีสุขด้านการเงิน และ 2) ด้านความอยู่ดีมีสุขทางสภาพแวดล้อม ส่งผลต่อความตั้งใจอยู่กับองค์กรของพนักงานในธุรกิจอีคอมเมิร์ซ ในเขตกรุงเทพมหานครอย่างมีนัยสำคัญทางสติติที่ระดับ .01 โดยทั้ง 2 ด้านสามารถร่วมกันอธิบายความแปรปรวนในการทำงานได้ร้อยละ 66.70
DOI: 10.14457/tu.the.2022.347
title: แผนธุรกิจร้านน้ำชาสมุนไพรและชาผลไม้ออร์แกนิค

description: จากในปัจจุบันกระแสการดื่มเครื่องดื่มชาหรือเครื่องดื่มเพื่อสุขภาพมีแนวโน้มเติบโตมากยิ่งขึ้น และอายุเฉลี่ยของผู้ที่นิยมดื่มชาก็ลดน้อยลงด้วยเช่นกัน ยิ่งไปกว่านั้น ผู้คนรุ่นใหม่ในปัจจุบันภายหลังจากการแพร่ระบาดของโรค COVID-19 ทำให้ผู้คนสามารถออกไปใช้ชีวิตภายนอกบ้านและสามารถทำกิจกรรมได้หลากหลาย ยินดีที่จะใช้เวลาในการทำกิจกรรมภายนอกเคหะสถานมากยิ่งขึ้น ผู้คนรุ่นใหม่ก็ให้ความสำคัญกับกระแสความยั่งยืน การอนุรักษ์ธรรมชาติ สิ่งแวดล้อมมากยิ่งขึ้น และใส่ใจการรับประทานอาหารและเครื่องดื่มที่รายงานว่ามีผลประโยชน์ต่อสุขภาพของตนเอง ทางธุรกิจจึงมองเห็นโอกาสในการทำธุรกิจในด้านนี้ ร่วมกับการที่มีการเล็งเห็นการใช้ทรัพยากรในจังหวัดเชียงใหม่ ซึ่งเป็นจังหวัดท่องเที่ยวอันดับต้นของประเทศและยังมีทรัพยากรที่เหมาะสมในการประกอบธุรกิจอีกด้วยธุรกิจร้านน้ำชาสมุนไพรและชาผลไม้ออร์แกนิคภายใต้ตราสินค้า ชา-ละ-วัน (A Daily Way to Nature) จะเป็นร้านค้าที่ตั้งอยู่ที่ ต.สุเทพ อ.เมืองเชียงใหม่ จ.เชียงใหม่ เน้นการให้กลุ่มเป้าหมาย ได้แก่ กลุ่มนักท่องเที่ยวที่เดินทางยังจังหวัดเชียงใหม่ และกลุ่มคนที่อาศัยอยู่ในจังหวัดเชียงใหม่ ได้มีแหล่งท่องเที่ยวที่ใกล้ชิดกับธรรมชาติ เป็นที่พักผ่อนหย่อนใจในทุกวัน ส่งเสริมการพัฒนาที่ยั่งยืนทั้งต่อธรรมชาติและหัตถกรรมในชุมชน เป็นแหล่งของการทำกิจกรรมเวิร์คช็อป ทั้งการออกแบบชาที่เป็นรสชาติของตนเอง กิจกรรมการเรียนชงชาและการวาดภาพบนร่ม เป็นต้น ร่วมกับการรับประทานอาหารและดื่มชาที่มาจากผู้ผลิตในท้องถิ่นผลิตด้วยวิธีการผลิตแบบออร์แกนิค ภายใต้ราคาที่เข้าถึงได้ 100-120 บาท การสร้างการเล่าเรื่องราวถึงการเป็นส่วนหนึ่งกับกิจกรรมในท้องถิ่นและสื่อสารออกมาผ่านทางสื่อสังคมออนไลน์ เพื่อเป็นการประชาสัมพันธ์ โดยทางธุรกิจจะเน้นการสร้างความสัมพันธ์กับลูกค้า ผ่านการใช้ระบบคอมพิวเตอร์ด้วยเงินลงทุน 1,000,000 บาท แผนธุรกิจนี้มีการประเมินความเป็นไปได้ของโครงการในระยะ 5 ปีที่ สถานการณ์ปกติ กิจการจะมีมูลค่าปัจจุบันสุทธิ (NPV) ที่ 3,510,320 บาท อัตราผลตอบแทนจากการลงทุน (IRR) ที่ 57.91% และระยะเวลาคืนทุนภายใน 2 ปี 1.44 เดือน ดังนั้น จากการประเมินพบว่าแผนธุรกิจร้านน้ำชาสมุนไพรและชาผลไม้ออร์แกนิคภายใต้ตราสินค้า ชา-ละ-วัน (A Daily Way to Nature) เป็นกิจการที่มีความน่าลงทุนและน่าสนใจในการประกอบธุรกิจ
DOI: 10.14457/tu.the.2022.348
title: ปัจจัยที่ส่งผลต่อการตัดสินใจซื้อประกันชีวิตในเขตกรุงเทพมหานครและปริมณฑล

description: ความสำคัญของประกันชีวิต คือ เป็นเครื่องมือบริหารความเสี่ยงที่ช่วยรับมือกับเหตุการณ์ไม่คาดฝันที่อาจเกิดขึ้นในอนาคต ซึ่งผู้บริโภคแต่ละคนต้องการการทำประกันชีวิตด้วยหลายเหตุผลหรือหลายวัตถุประสงค์ เช่น ต้องการความคุ้มครอง โดยการประกันชีวิตจะให้ประโยชน์ในด้านความคุ้มครองกรณีที่เสียชีวิตผู้รับประกันภัยจะจ่ายเงินชดเชยให้ตามจำนวนเงินที่ระบุไว้ในสัญญาให้แก่ทายาทหรือผู้รับประโยชน์ของผู้เอาประกันภัย ต้องการออมทรัพย์ เป็นการออมทรัพย์ หรือออมเงินเพื่อไว้ใช้ยามชราหรือออมไว้เพื่อเก็บเป็นทุนการศึกษาของบุตรหลาน ต้องการสร้างความมั่นคงให้กับชีวิตเป็นการทำประกันคุ้มครองการเจ็บป่วย หรือการประกันอุบัติเหตุ ผู้เอาประกันภัยจะได้เงินทดแทนเพื่อใช้ในการเลี้ยงชีพในกรณีทุพพลภาพโดยสิ้นเชิงได้ ต้องการได้สิทธิประโยชน์ทางภาษี เป็นการนำเบี้ยประกันชีวิตมาใช้ในการลดหย่อนภาษีเงินได้บุคคลธรรมดาตามเงื่อนไขของกรมสรรพากร และต้องการลงทุน เป็นการนำไปลงทุนในกิจการที่มั่นคงเพื่อให้เกิดดอกผลจากการดำเนินงานของผู้รับประกัน เป็นต้น การศึกษาปัจจัยที่ส่งผลต่อการตัดสินใจซื้อประกันชีวิตในเขตกรุงเทพมหานครและปริมณฑล มีวัตถุประสงค์เพื่อสำรวจพฤติกรรมการตัดสินใจซื้อประกันชีวิตของผู้บริโภค รวมถึงปัจจัยสำคัญด้านคุณภาพการให้บริการ ได้แก่ ปัจจัยด้านสิ่งที่สัมผัสจับต้องได้ ปัจจัยความน่าเชื่อถือ ปัจจัยการตอบสนองความต้องการปัจจัยความเอาใจใส่ และปัจจัยความเชื่อมั่น ที่ส่งผลในการตัดสินใจซื้อประกันชีวิต อีกทั้งศึกษาปัจจัยด้านประชากรศาสตร์ ได้แก่ อายุ เพศ รายได้ อาชีพ สถานภาพ และการศึกษา เพื่อเป็นข้อมูลให้กับบริษัทหรือผู้ที่เกี่ยวข้องกับธุรกิจประกันไปใช้เพื่อประโยชน์ต่างๆ เช่น เพื่อเป็นกลยุทธ์พิชิตใจลูกค้า เพื่อขยายฐานลูกค้า เพื่อพัฒนาหรือปรับปรุงสำหรับการอออกแบบผลิตภัณฑ์ให้เหมาะสมกับแต่ละกลุ่มผู้บริโภค เป็นต้น ทั้งนี้ประชากรที่ศึกษา คือ ผู้บริโภคที่มีประสบการณ์เคยซื้อกรมธรรม์ประกันชีวิต อย่างน้อย 1 ครั้ง หรือผู้ที่เคยส่งเบี้ยประกันชีวิตจนกรมธรรม์ประกันชีวิตครบกำหนดตามเวลาหรือเงื่อนไข และเป็นผู้ที่อาศัยอยู่ในเขตกรุงเทพมหานครและปริมณฑล โดยทำการสำรวจและเก็บข้อมูลด้วยแบบสอบถามจำนวน 387 ชุด ผลการวิจัย พบว่า ปัจจัยที่มีผลต่อการตัดสินใจซื้อประกันชีวิตในเขตกรุงเทพมหานครและปริมณฑล ประกอบด้วย 3 ปัจจัย เรียงจากมากไปไปน้อย ได้แก่ ปัจจัยด้านการเอาใจใส่ ปัจจัยด้านความน่าเชื่อถือและความเชื่อมั่น และปัจจัยด้านสิ่งที่จับต้องได้และการตอบสนอง สำหรับปัจจัยด้านประชากรศาสตร์ พบว่า เพศ อาชีพ อายุ และรายได้ต่อเดือนที่แตกต่างกันส่งผลต่อการตัดสินใจซื้อของผู้บริโภค ในเขตกรุงเทพมหานครและปริมณฑลแตกต่างกัน อย่างไรก็ตามปัจจัยด้านระดับการศึกษา และสถานภาพที่แตกต่างไม่ส่งผลต่อการตัดสินใจซื้อประกันชีวิตของผู้บริโภค ในเขตกรุงเทพมหานครและปริมณฑลที่แตกต่างกัน
DOI: 10.14457/tu.the.2022.349
title: แผนธุรกิจผลิตภัณฑ์สเปรย์ฉีดหมอนสารสกัดเทอร์ปีนจากกัญชาช่วยในการนอนหลับ

description: ปัจจุบันตลาดผลิตภัณฑ์อโรม่าเติบโตขึ้นจากอดีตเป็นอย่างมากปัจจัยที่ช่วยให้ตลาด เติบโต อาทิ เช่น การบำบัดด้วยกลิ่น หรือการใช้อโรม่าเพื่อช่วยผ่อนคลายความเครียด ช่วยสร้างบรรยากาศภายในบ้านได้เป็นอย่างดี อีกทั้งกลุ่มผลิตภัณฑ์อโรม่ายังเป็นสินค้าที่มีภาพลักษณ์ดี จึงมีผู้คนสนใจที่จะซื้อไปเป็นของขวัญ ของฝากเพิ่มขึ้น จากแนวโน้มการเติบโตของตลาดอย่างก้าวกระโดด ทำให้ผู้คนต่างสนใจมาทำธุรกิจเกี่ยวกับอโรม่าเพิ่มมากขึ้น ภาวะการแข่งขันในธุรกิจมีแนวโน้มสูงขึ้นเรื่อย ๆ ดังนั้นธุรกิจอโรม่าในทุกวันนี้จึงไม่ได้ขายแต่กลิ่นเท่านั้น แต่ต้องสร้างสรรค์ผลิตภัณฑ์ให้มีความแตกต่าง สามารถตอบโจทย์ลูกค้าและแข่งขันได้มากขึ้น ผู้จัดทำจึงได้มองเห็นโอกาสในการทำธุรกิจแบรนด์ Laroma โดยมีการจำหน่ายสเปรย์ฉีดหมอนช่วยการนอนหลับ เนื่องจากคนส่วนใหญ่มีภาวะเครียดสะสม มีปัญหาด้านการนอนหลับ โดยเรามุ่งมั่นที่จะสร้าง ผลิตภัณฑ์สเปรย์ฉีดหมอนช่วยการนอนหลับที่มีคุณภาพ และสร้างประสบการณ์ที่แปลกใหม่ให้กับลูกค้า อีกทั้งยังคัดสรรวัตถุดิบที่มีคุณภาพสูง จากธรรมชาติ 100% และมีความปลอดภัยมาในใช้การผลิต พร้อมทั้งการบริการที่ดีจากพนักงาน ภาพลักษณ์โดยรวมของร้านจะบ่งบอกถึงสินค้าเป็นแบบดีไซน์เรียบหรูทันสมัย เน้นความหรูหรา ที่มีความเรียบง่าย ทั้งนี้ได้กำหนดกลุ่มเป้าหมายออกเป็น 2 กลุ่ม คือผู้บริโภคที่ต้องการช่วยในเรื่องการนอนหลับ และกลุ่มผู้บริโภคที่ต้องการใช้ในการบำบัดความเครียด กลยุทธ์ที่ใช้ในการดำเนินธุรกิจจะใช้การสร้าง ความแตกต่างจากคู่แข่ง (Differentiation) และกลยุทธ์สร้างการเติบโต (Growth Strategy) ด้วยการค้นคว้าศึกษา เรียนรู้และนำมาปรับปรุงผลิตภัณฑ์และบริการอย่างต่อเนื่อง ทั้งด้านการคิดค้นกลิ่น ใหม่ และพัฒนาการบริการให้ดีขึ้น เพื่อตอบสนองความต้องการของลูกค้าได้อย่างครอบคลุม ทั้งนี้จากผลการวิเคราะห์การวิจัยการตลาดพบว่าผู้บริโภคมีความสนใจในเรื่อง ผลิตภัณฑ์สเปรย์ช่วยในการนอนหลับ ส่วนด้านราคาจะต้องเหมาะสมกับขนาดของผลิตภัณฑ์ โดยเฉลี่ยประมาณ 500 บาทต่อขนาด 30 มิลลิตร ในขณะเดียวกันด้านช่องทางการจัดจำหน่ายจะเน้นการขายที่หน้าร้านเป็นหลัก เพราะกลุ่มผู้บริโภคมีความต้องการทดลองกลิ่นก่อนตัดสินใจซื้อ และด้านการส่งเสริมการตลาดจะมีทั้งรูปแบบออนไลน์ และออฟไลน์ เพื่อให้ผู้บริโภคเกิดการรับรู้ในตราสินค้าและการทดลองใช้ผลิตภัณฑ์ขึ้นสำหรับกลยุทธ์ทางการเงินเริ่มแรกบริษัทได้เงินลงทุนเริ่มต้นทั้งสิ้นจำนวน 1,500,000 บาท และได้ทำการวิเคราะห์แผนการเงินในระยะเวลา 5 ปีข้างหน้า เพื่อใช้ในการประเมินสถานการณ์ ทางการลงทุน ทั้งนี้พบว่าในสถานการณ์ปกติ (Base case) ทางบริษัทมีมูลค่าปัจจุบันสุทธิ (Net Present Value : NPV) เท่ากับ 407,065.55 บาท โดยมีอัตราผลตอบแทนภายใน (Internal Rate of Return : IRR) อยู่ที่ร้อยละ 19 และมีระยะเวลาในการคืนทุนของบริษัท (Payback Period) 3.5 ปี ซึ่งเป็นไปตามเป้าหมายทางการเงินที่ทางบริษัทตั้งเป้าไว้ จึงทำให้แผนธุรกิจนี้มีความเป็นไปได้และมีความน่าสนใจในการลงทุน ทั้งนี้ยังให้ความสำคัญกับทั้งลูกค้า ผู้จัดจำหน่าย และพนักงาน ซึ่งจะมีส่วนช่วยให้ธุรกิจเติบโตได้อย่างยั่งยืนในอนาคต
DOI: 10.14457/tu.the.2022.350
title: แผนธุรกิจเจลลี่โปรตีนให้พลังงานจากแมลง (จิ้งหรีด)

description: ปัจจุบันแนวโน้มตลาดสุขภาพเติบโตขึ้นจากอดีตเป็นอย่างมาก ปัจจัยที่ช่วยให้ตลาดเติบโต อาทิ เช่น พฤติกรรมของคนเมืองที่ใช้ชีวิตเร่งรีบจึงหันมาใช้ผลิตภัณฑ์ที่เป็นผลดีกับร่างกาย ,กระแสความสนใจในเรื่องด้านสุขภาพที่มีมากขึ้นจากการระบาดของ COVID-19 , การที่กลุ่มคนรุ่นใหม่(Millennials) เติบโตมาพร้อมกับการพัฒนาของเทคโนโลยี โลกออนไลน์เข้ามาเป็นส่วนหนึ่งของชีวิตได้อย่างรวดเร็ว(Tech-Savvy) ทำให้พฤติกรรมของผู้บริโภคแตกต่างจากเดิม โดยหันมาให้ความสำคัญกับการดูแลเชิงป้องกันและเสริมสร้างความแข็งแรงของร่างกายมากขึ้น การใช้ชีวิตที่เร่งรีบ เวลาในการทำอาหารทานเองน้อยลง ต้องสรรหาวิตามินและอาหารเสริมมากขึ้น เพื่อให้ยังได้รับสารอาหารครบ 5 หมู่ ประกอบกับผู้บริโภคสามารถหาซื้อวิตามินและอาหารเสริมได้สะดวกมากขึ้นทั้งร้านสะดวกซื้อ ร้านขายยา และช่องทางออนไลน์ ดังนั้นจึงต้องสร้างสรรค์ผลิตภัณฑ์ให้มีความแตกต่าง สามารถตอบโจทย์ลูกค้าและแข่งขันได้มากขึ้น ในปี 2557 องค์การอาหารและการเกษตรแห่งสหประชาชาติระบุว่า เกินว่าร้อยละ 80 ของประเทศต่างๆ ทั่วโลกมีการบริโภคแมลงเป็นอาหารและให้คุณค่าโปรตีนสูง ซึ่งตลาดกำลังมีแนวโน้มการเติบโตอย่างรวดเร็วและมีโอกาสที่จะขยายตัวเป็นอุตสาหกรรมขนาดใหญ่ จากเหตุผลข้างต้นผู้ศึกษาจึงได้เห็นถึงโอกาสในการทำแผนธุรกิจและศึกษาความเป็นไปได้ของธุรกิจเจลลี่โปรตีนจากจิ้งหรีด WHEY TO GO® ขึ้น โดยมีส่วนประกอบหลักมาจากผงโปรตีนจากจิ้งหรีดจัดเป็นโปรตีนที่สมบูรณ์ อุดมไปด้วยธาตุเหล็ก แมกนีเซียม แคลเซียม วิตามิน B2 และ B12 กรดอะมิโนจำเป็น 9 ชนิด มีปริมาณคาร์โบไฮเดรตและไขมันต่ำ โดยสามารถแบ่งกลุ่มผู้บริโภคได้เป็น 2 กลุ่ม คือ กลุ่มคนที่ดูแลใส่ใจสุขภาพ (Health Conscious) และกลุ่มคนที่สนใจการออกกำลังกาย สำหรับความเป็นไปได้ของโครงการตลอดระยะเวลา 5 ปี พบว่า ใช้เงินลงทุนเริ่มต้น 2 ล้านบาท ซึ่งเมื่อคำนวณมูลค่าปัจจุบันสุทธิ เป็นเงิน 6.6 ล้านบาท และอัตราผลตอบแทนภายในเท่ากับ 31% โดยมีระยะเวลาคืนทุน 2.6 ปี จึงเห็นได้ว่าแผนธุรกิจเจลลี่โปรตีนจากแมลง(จิ้งหรีด) WHEY TO GO® มีความคุ้มค่าแก่การลงทุน และช่วยแก้ปัญหาการขาดแคลนอาหารในอนาคตโดยเป็นโปรตีนทางเลือกที่มีคุณภาพสูงในราคาที่เหมาะสม
DOI: 10.14457/tu.the.2022.351
title: ปัจจัยที่มีผลต่อการตัดสินใจซื้อเสื้อผ้าฟาสต์แฟชั่นผ่านช่องทางออนไลน์ หลังจากเกิดไวรัสโควิด-19 ของกลุ่มคนวัยทำงานในจังหวัดกรุงเทพมหานคร

description: งานวิจัยนี้มีวัตถุประสงค์เพื่อศึกษาปัจจัยที่มีผลต่อการตัดสินใจซื้อเสื้อผ้าฟาสต์แฟชั่นผ่านช่องทาออนไลน์หลังจากเกิดไวรัสโควิด-19 ของกลุ่มคนวัยทำงานในจังหวัดกรุงเทพมหานคร มีวัตถุประสงค์เพื่อศึกษาความแตกต่างของลักษณะทางประชากรศาสตร์ ได้แก่ ด้านเพศ ด้านอายุ ด้านระดับการศึกษา ด้านอาชีพ ด้านรายได้ และส่วนประสมทางการตลาดออนไลน์ ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ด้านการส่งเสริมการตลาด ด้านการรักษาข้อมูลส่วนบุคคล และด้านการให้บริการแบบเจาะจง มีผลต่อการตัดสินใจซื้อเสื้อผ้าฟาสต์แฟชั่นผ่านช่องทางออนไลน์ เพื่อเป็นแนวทางการศึกษาสำหรับผู้ประกอบการแบรนด์เสื้อผ้าฟาสต์แฟชั่นในการพัฒนากลยุทธ์ทางธุรกิจให้ตอบสนองกับความต้องการของผู้บริโภคที่เปลี่ยนแปลงไปในปัจจุบันหลังจากเกิดไวรัสโควิด-19 ได้อย่างมีประสิทธิภาพ โดยประชากรที่ใช้ทำการศึกษา คือ ผู้ที่เคยมีประสบการณ์ตัดสินใจซื้อเสื้อผ้าฟาสต์แฟชั่นผ่านช่องทางออนไลน์ โดยอาศัยอยู่ในเขตกรุงเทพมหานคร โดยการศึกษาครั้งนี้เป็นการทำวิธีวิจัยแบบเชิงปริมาณ (Quantitative Research) โดยเก็บข้อมูลผ่านแบบสอบถามออนไลน์ และได้รับข้อมูลแบบสอบถามตอบกลับที่มีความสมบูรณ์ทั้งสิ้นจำนวน 219 ชุดโดยผลการศึกษาพบว่ากลุ่มตัวอย่างในงานวิจัยส่วนใหญ่ เป็นเพศหญิง มีอายุระหว่าง 22-34 ปี มีการศึกษาในระดับปริญญาตรี ประกอบอาชีพเป็นพนักงานบริษัทเอกชน และมีรายได้ต่อเดือนระหว่าง 15,001-30,000 บาท และกลุ่มตัวอย่างส่วนใหญ่นิยมซื้อเสื้อของเสื้อผ้าฟาสต์แฟชั่นแบรนด์ยูนิโคล่ผ่านช่องทางออนไลน์สำหรับปัจจัยที่ส่งผลต่อการตัดสินใจซื้อ โดยพิจารณาถึงปัจจัยทางด้านประชากรศาสตร์ และส่วนประสมทางการตลาด ผลการศึกษาพบว่าปัจจัยทางด้านประชากรศาสตร์เช่น เพศ อายุ ระดับการศึกษา อาชีพ และรายได้ ไม่ส่งผลต่อการตัดสินใจซื้อเสื้อผ้าฟาสต์แฟชั่นผ่านช่องทางออนไลน์ ในขณะที่ได้พบว่ามี 2 ปัจจัยจาก 6 ปัจจัยที่มาจากส่วนประสมทางการตลาดที่ส่งผลต่อการตัดสินใจซื้อเสื้อผ้าฟาสต์แฟชั่นผ่านช่องทางออนไลน์ ปัจจัย 2 ปัจจัยดังกล่าวคือ การให้บริการแบบเจาะจงในส่วนของการส่งมอบสินค้า และปัจจัยด้านการรักษาข้อมูลส่วนบุคคลและบริการลูกค้า
DOI: 10.14457/tu.the.2022.352
title: พฤติกรรมของผู้บริโภคที่ส่งผลต่อการตัดสินใจซื้อผลิตภัณฑ์เนื้อสัตว์จากพืช (Plant-based meat) กรณีศึกษา มีท ซีโร่ (Meat Zero)

description: ปัจจุบันอุตสาหกรรมอาหารได้มีวิวัฒนาการส่งผลให้เกิดความเปลี่ยนแปลงเป็นอย่างมาก ไม่ว่าจะเป็นการพัฒนาของเทคโนโลยี ความเปลี่ยนแปลงของพฤติกรรมผู้บริโภคที่ให้ความสำคัญกับสุขภาพ รวมถึงทัศนคติการใส่ใจสิ่งแวดล้อม ทำให้เกิดผลิตภัณฑ์อาหารทางเลือกใหม่เพิ่มมากขึ้น โดยกลุ่มอุตสาหกรรมอาหารจากพืช (Plant-based food) หรืออาหารในกลุ่มโปรตีนทางเลือก (Alternative Protein) ซึ่งใช้วัตถุดิบที่ทำจากพืชที่ให้โปรตีนสูง เช่น ถั่ว เห็ด สาหร่าย ข้าวโอ๊ต แต่มีการพัฒนารสชาติ กลิ่น และสีสัน ให้เหมือนผลิตภัณฑ์จากสัตว์ ได้แก่ เนื้อสัตว์จากพืช (Plant-based meat) เป็นกลุ่มสินค้าที่มีพัฒนาการและกำลังได้รับความนิยมเป็นอย่างมากทั้งในตลาดโลกและในประเทศไทย โดยแบรนด์มีท มีทซีโร่ เป็นแบรนด์ของบริษัท เจริญโภคภัณฑ์อาหาร จำกัด(มหาชน) ซึ่งพัฒนาผลิตภัณฑ์เนื้อสัตว์จากพืชด้วยเอกสิทธิ์นวัตกรรม “PLANT-TEC” หรือเทคนิคการสร้างรสสัมผัสเสมือนเนื้อสัตว์ โดยมีทั้งสินค้าที่เป็นแบบพร้อมปรุง (Ready-to-cook) ได้แก่ หมูกรอบจากพืช เนื้อบดจากพืช และแบบพร้อมทาน (Ready-to-eat) ได้แก่ นักเก็ตไก่จากพืช ลาบทอดจากพืช เป็นต้น ซึ่งส่งผลให้ผลิตภัณฑ์เนื้อสัตว์จากพืชนั้นได้รับความสนใจจากผู้บริโภคทั่วไปเพิ่มมากขึ้น จึงทำให้เป็นประเด็นปัญหาที่น่าสนใจในการศึกษาเกี่ยวกับพฤติกรรมของผู้บริโภคที่ส่งผลต่อการตัดสินใจซื้อผลิตภัณฑ์เนื้อสัตว์จากพืช กรณีศึกษา มีท ซีโร่สำหรับวัตถุประสงค์ของงานวิจัยคือ เพื่อทำการศึกษาด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้เฉลี่ยต่อเดือน รวมถึงปัจจัยด้านส่วนประสมทางการตลาด (7P’s) ประกอบด้วย ปัจจัยทางด้านผลิตภัณฑ์ ปัจจัยทางด้านราคา ปัจจัยทางด้านช่องทางการจัดจำหน่าย ปัจจัยทางด้านการส่งเสริมทางการตลาด ปัจจัยทางด้านบุคคล ปัจจัยทางด้านกระบวนการ และปัจจัยทางด้านลักษณะทางกายภาพที่ส่งผลต่อการตัดสินใจเลือกซื้อผลิตภัณฑ์เนื้อสัตว์จากพืช (Plant-based meat) ตรา มีท ซีโร่ (Meat Zero) เพื่อที่จะนำผลการวิจัยที่ได้ไปต่อยอดในการทำธุรกิจเพื่อสร้างกลยุทธ์เพื่อเพิ่มความได้เปรียบทางการแข่งขันในตลาด รวมถึงเพื่อเป็นประโยชน์แก่บุคคลทั่วไปที่สนใจในการนำงานวิจัยไปพัฒนาและต่อยอดในด้านอื่นๆ ต่อไป โดยผู้วิจัยได้ทำการสำรวจข้อมูลผ่านแบบสอบถามผ่านช่องทางออนไลน์ โดยข้อมูลจากแบบสอบถามที่ผ่านการคัดกรองมีทั้งสิ้น 405 ชุดผลการวิจัยพบว่า ปัจจัยด้านประชากรศาสตร์ ได้แก่ เพศ อายุ และอาชีพที่แตกต่างกัน ส่งผลต่อการตัดสินใจซื้อผลิตภัณฑ์เนื้อสัตว์จากพืช ตรา มีท ซีโร่ ที่แตกต่างกัน และปัจจัยด้านส่วนประสมทางการตลาด (7P’s) ที่ส่งผลต่อการตัดสินใจเลือกซื้อผลิตภัณฑ์เนื้อสัตว์จากพืช (Plant-based meat) ตรา มีท ซีโร่ (Meat Zero) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านรูปแบบของผลิตภัณฑ์ ความเป็นมิตรต่อสิ่งแวดล้อม ชื่อเสียงของตราสินค้า และช่องทางการจัดจำหน่าย และปัจจัยด้านช่องทางการจัดจำหน่ายออนไลน์ และการส่งเสริมการตลาด ที่ระดับนัยสำคัญ 0.05